Diari Oficial de la Generalitat Valenciana


Sumari del DOGV 9611, del 06-06-2023 (2023/6106)

Resolució de 10 de maig de 2023, de la Direcció General d'Indústria, Energia i Mines, per la qual s'atorga a Iberenova Promociones, SA, autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament per a una central de producció d'energia elèctrica de tecnologia fotovoltaica, situada a Villena, de potència nominal 42,562 MWn i potència dels mòduls fotovoltaics de 49,987 MWp, denominada FV Alhorines i de la seua infraestructura d'evacuació compartida amb els projectes de les centrals fotovoltaiques denominades ISF La Encina i «PSF Paraje La Encina, compresa per la subestació STE Los Alhorines - La Encina 132/30 kV i la línia aerosubterrània de 132 kV que discorre per Villena fins a la subestació ST Alhorines, i es declara, en concret, la utilitat pública de la línia d'evacuació. Expedient ATALFE/2020/67.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9611

Data del DOGV
:   06-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6106


Data del document
:   10-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Resolució de 10 de maig de 2023, de la Direcció General d'Indústria, Energia i Mines, per la qual s'atorga a Iberenova Promociones, SA, autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament per a una central de producció d'energia elèctrica de tecnologia fotovoltaica, situada a Villena, de potència nominal 42,562 MWn i potència dels mòduls fotovoltaics de 49,987 MWp, denominada FV Alhorines i de la seua infraestructura d'evacuació compartida amb els projectes de les centrals fotovoltaiques denominades ISF La Encina i «PSF Paraje La Encina, compresa per la subestació STE Los Alhorines - La Encina 132/30 kV i la línia aerosubterrània de 132 kV que discorre per Villena fins a la subestació ST Alhorines, i es declara, en concret, la utilitat pública de la línia d'evacuació. Expedient ATALFE/2020/67. [2023/6106]  
  
  
Antecedents  
Primer. En data 27 d'octubre de 2020 (GVRTE/2020/1586667), presenta per Iberenova Promociones, SA, sol·licitud d'autorització d'implantació en sòl no urbanitzable, autorització administrativa prèvia, autorització administrativa de construcció relativa a una instal·lació de producció d'energia elèctrica de tecnologia fotovoltaica, denominada FV Alhorines, de potència 49,994 MWp/ 42,562 MWn, que se situarà en el terme municipal de Villena (Alacant), incloent-hi la seua infraestructura d'evacuació, així com la declaració d'utilitat pública, en concret, de la seua línia d'evacuació. Tot això, conforme amb el procediment integrat d'autorització de centrals fotovoltaiques que s'emplaçaran sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020).  
En aquell moment, es comparteix la infraestructura d'evacuació amb una altra central fotovoltaica, denominada FV La Encina, promoguda per la mercantil Erbio Fotovoltaico, SL (exp. ATALFE/2021/82). Aquesta infraestructura compartida es compon de la subestació transformadora ST FV Alhorines 132/30 kV, a la qual arriba l'energia produïda per les dues centrals fotovoltaiques, i de la línia elèctrica d'alta tensió de 132 kV des de la subestació anterior a la subestació ST ALHORINES, propietat d'empresa distribuïdora, per a la seua connexió amb la xarxa de distribució.  
La documentació de la instal·lació, aportada tant en aquesta sol·licitud com en posteriors entregues de documentació, en atenció als requeriments efectuats pel Servei Territorial d'Indústria, Energia i Mines d'Alacant, és la següent:  
- Projectes de la central i les infraestructures d'evacuació de data 15 de setembre de 2020, juntament amb declaració responsable de la persona projectista.  
- Declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric).  
- Separates del projecte.  
- Estudi d'impacte ambiental.  
- Memòria del compliment dels criteris que estableix el DL 14/2020.  
- Informe certificat urbanístic municipal relatiu a la compatibilitat del projecte amb el planejament i les ordenances municipals, en els termes que preveu l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
  
- Sol·licitud/autorització prospecció arqueològica o paleontològica.  
- Pla de desmantellament de la instal·lació i de restauració del terreny i entorn afectat, que inclou la memòria i el pressupost degudament justificat.  
- Llista de béns i drets afectats que es consideren de necessària expropiació.  
- Permís d'accés i connexió per a la instal·lació en qüestió.  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
- Documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
S'incoa per part del Servei Territorial d'Indústria, Energia i Mines d'Alacant l'expedient ATALFE/2020/67 per a la tramitació de la central fotovoltaica i les seues infraestructures d'evacuació pel procediment integrat d'autorització de centrals fotovoltaiques que s'emplacen sobre sòl no urbanitzable connectades en alta tensió a xarxes de transport o distribució d'energia elèctrica.  
Segon. Amb data 23 de desembre de 2020, en vista de la documentació presentada, s'acorda l'admissió a tràmit pel servei territorial esmentat de la sol·licitud d'autorització per a la instal·lació de producció d'energia elèctrica de 49,99 MW de potència instal·lada, segons la definició vigent en aquell moment, promoguda per Iberenova Promociones, SA, que se situarà en el municipi de Villena, província d'Alacant, únicament als efectes del que estipula l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Tercer. Consta en l'expedient la justificació de l'ingrés de la taxa administrativa corresponent en data 8 de gener de 2021.  
Quart. La sol·licitud d'autorització administrativa de la instal·lació, juntament amb la documentació presentada, han sigut objecte d'informació pública durant el termini de trenta (30) dies, als efectes que preveu l'article 23 del Decret llei 14/2020; l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; l'article 36 de la Llei 21/2013, de 9 de desembre, d'avaluació ambiental, així com els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, en els següents mitjans:  
- el Diari Oficial de la Generalitat Valenciana del 24 d'agost de 2021 (DOGV 9158),  
- el Butlletí Oficial de la Província d'Alacant del 18 d'agost de 2021 (BOPA 156) i  
- el diari Información de data 26 d'agost de 2021.  
Amb la mateixa finalitat, es remet la documentació a l'Ajuntament de Villena, per a la seua exposició en el tauler d'anuncis, i se li requereix que, una vegada finalitzat el període de publicació, es remetera una diligència acreditativa de l'exposició, la qual consta en l'expedient. L'anunci ha sigut publicat en el tauler de la seu electrònica de l'Ajuntament de Villena des del 17 d'agost de 2021 fins al dia 29 de setembre de 2021.  
Així mateix, es posa la documentació a la disposició del públic en general en la seu electrònica de la Generalitat, en el lloc web https://cindi.gva.es/es/web/energia/informacion-publica, i es realitzen les corresponents notificacions a totes les persones que consten com a titulars dels béns i drets afectats.  
Durant el tràmit d'informació pública presenten al·legacions:  
  
- Esteban García Molina, amb data d'entrada 14 de setembre de 2021, com a propietari d'una parcel·la afectada pel traçat de la línia d'evacuació, i hi afirma que té subscrit un contracte amb EDP Renovables España, SLU, per a la instal·lació en la seua parcel·la de la PSF La Oliva (l'autorització de la qual correspon a l'Administració general de l'Estat), que es veuria travessada per la línia d'evacuació de la FV Alhorines. Per això, sol·licita que es modifique el traçat de la línia d'evacuació, ja que té preferència el projecte PSF La Oliva perquè ha sigut sotmés a informació pública amb anterioritat a la informació pública a la qual es va sotmetre la instal·lació i la línia d'evacuació de la planta FV Alhorines.  
L'agent promotor contesta en data 27 de setembre de 2021 i indica que el seu expedient té preferència perquè s'ha incoat abans.  
En resposta a les al·legacions efectuades, cal indicar que l'únic criteri objectiu i d'aplicació vàlid per a fixar l'ordre, o si es prefereix la preferència, per a la tramitació dels procediments és el que recull l'article 71.2 de la Llei 39/2015, d'1 d'octubre, del procediment administratiu comú de les administracions públiques. A més, la línia que finalment s'autoritza va tindre la seua adequada tramitació en l'expedient ATREGI/2018/3/03, iniciat per Promociones Manuel Plata e Hijos, SL, anteriorment, tant en la seua sol·licitud com en el seu tràmit d'informació pública, al procediment d'autorització corresponent a la planta PSF La Oliva.  
Durant la tramitació d'aquest expedient, EDP Renovables España, SLU, ha obtingut l'autorització administrativa prèvia per a la planta fotovoltaica La Oliva, condicionada al compliment de les condicions acceptades durant la tramitació, així com les imposades en la declaració d'impacte ambiental d'aquesta. A la data de la signatura d'aquesta resolució, es troba en fase d'informació pública la sol·licitud de modificació de l'autorització administrativa prèvia indicada anteriorment, així com la sol·licitud d'autorització administrativa de construcció. S'ha de tindre en compte que, segons recull l'article 53 de la Llei 24/2013, de 26 de desembre i l'article 131.9 del Reial decret 1955/2000, d'1 de desembre, l'autorització administrativa de construcció constitueix la resolució que habilita el seu titular a construir la instal·lació projectada.  
  
- EDP Renovables España, SLU, amb data d'entrada 20 de setembre de 2021, com a promotor de la planta fotovoltaica PSF La Oliva (l'autorització de la qual correspon a l'Administració general de l'Estat), que té acords amb el propietari d'una parcel·la afectada pel traçat de la línia d'evacuació, que es veuria travessada per la línia d'evacuació de la FV Alhorines. Per això, sol·licita que es modifique el traçat de la línia d'evacuació, ja que té preferència el projecte PSF La Oliva per haver sigut sotmés a informació pública amb anterioritat a la informació pública a la qual es va sotmetre la instal·lació i la línia d'evacuació de la planta FV Alhorines.  
L'agent promotor contesta en data 18 d'octubre de 2021 i indica que el seu expedient té preferència perquè s'ha incoat abans.  
En resposta a les al·legacions efectuades, cal indicar els mateixos arguments que en l'al·legació anterior.  
- Aníbal Cardona Jiménez, actuant en representació de la mercantil Actius Juliett, SL, amb data 22 de setembre de 2021, en relació amb l'absència de memòria justificativa d'implantació respecte de la línia d'evacuació, variació i millora del traçat de la línia d'evacuació i limitació a la constitució de servitud de pas sobre una propietat particular.  
  
L'agent promotor contesta en data 15 d'octubre de 2021 que sí que s'ha aportat memòria justificativa, que el pas de la línia d'evacuació compleix amb les distàncies de seguretat i que s'estudiarà la viabilitat de la solució proposada per l'al·legant.  
En resposta a les al·legacions efectuades, cal advertir que, tal com es reflecteix en el projecte definitiu, a causa d'informes desfavorables rebuts amb posterioritat a la informació pública, la línia original d'evacuació de la planta solar fotovoltaica Alhorines va ser substituïda per una altra línia d'evacuació alternativa sobre la qual no consten afeccions a la finca de l'al·legant.  
- Jorge Cuervo Vela, en nom i representació de l'empresa Cosentino, SA, amb data d'entrada 23 de setembre de 2021, en la qual sol·licita accés a l'expedient per considerar que és interessat en el procediment.  
  
El 30 de gener de 2023 se sol·licita a la Secció de Mines per part de la Secció d'Inspecció i Control Energètic i Miner, els dos del Servei Territorial d'Indústria, Energia i Mines d'Alacant, l'informe sobre explotacions mineres que puguen estar afectades pel projecte d'instal·lació fotovoltaica, i es respon que no es considera l'empresa al·legant interessada en el procediment administratiu, segons l'article 4 Llei 39/2015, d'1 d'octubre, del procediment administratiu comú de les administracions públiques.  
- Promociones Manuel Plata e Hijos, SL, amb data d'entrada 29 de setembre de 2021, en relació amb l'encreuament de la línia d'evacuació de la planta de la interessada, l'expedient de la qual és ATREGI/2018/3/03, amb la línia original del projecte de l'ATALFE/2020/67.  
L'agent promotor respon amb data 15 d'octubre de 2021 i informa que la seua voluntat és compartir la línia d'evacuació dissenyada.  
En resposta a les al·legacions efectuades, cal indicar que, tal com es reflecteix en el projecte definitiu, a causa d'informes desfavorables rebuts amb posterioritat a la informació pública, la línia original d'evacuació de la planta solar fotovoltaica Alhorines va ser substituïda precisament per la línia d'evacuació de l'empresa al·legant, i consta en l'expedient l'acord per a compartir aquesta infraestructura.  
- Otilia Raquel Bas Huesca, amb data d'entrada 29 de setembre de 2021, en relació amb la desvaloració que patiria la finca propietat de l'al·legant per l'afecció a part de la superfície d'aquesta pel vol de la línia d'evacuació i la instal·lació de dos suports.  
L'agent promotor contesta en data 15 d'octubre de 2021 i respon que la LAT 132 kV FV Alhorines s'ha dissenyat segons la normativa vigent en el sector per al disseny i l'operació de línies d'alta tensió i que el projecte s'ajusta al que disposa el Reial decret 1066/2001, de 28 de setembre, pel qual s'aprova el Reglament que estableix condicions de protecció del domini públic radioelèctric, restriccions a les emissions radioelèctriques i mesures de protecció sanitària contra emissions radioelèctriques, i la Recomanació 1999/519/CE, de 12 de juliol, del Consell de la Unió Europea, sobre exposició del públic en general a camps electromagnètics.  
En resposta a les al·legacions efectuades, cal indicar, tal com reflecteix el projecte definitiu, a causa d'informes desfavorables rebuts amb posterioritat a la informació pública, que la línia original d'evacuació de la planta solar fotovoltaica Alhorines va ser substituïda per una altra línia d'evacuació alternativa sobre la qual no consten afeccions a la finca de l'al·legant.  
- Isabel Soriano Requena, en representació de l'Associació de Veïns de La Encina, amb data d'entrada 1 d'octubre de 2021, en relació amb el desconeixement de l'estudi d'impacte ambiental del conjunt real d'instal·lacions solars fotovoltaiques en tramitació en la zona i en el terme municipal, amb l'acumulació d'infraestructures, amb el fet de no considerar l'afecció a la coherència territorial entre diversos hàbitats protegits inclosos en la Xarxa Natura 2000, amb deficiències en l'estudi de paisatge i amb la valoració d'afeccions mediambientals.  
L'agent promotor contesta en data 4 de novembre de 2021 i indica que l'FV Alhorines se situa íntegrament en una zona adequada, segons els criteris de localització i implantació de centrals fotovoltaiques indicats en els art. 8, 9, 10 i 11 del Decret llei 14/2020, i que la ubicació de la central FV Alhorines es localitza íntegrament, segons l'annex I del Decret llei 14/2020, Mapa informatiu de la compatibilitat de les àrees sotmeses a protecció mediambiental per a l'emplaçament de centrals fotovoltaiques, en una zona compatible.  
En resposta a les al·legacions efectuades, s'adverteix que en la tramitació del present procediment s'han seguit els tràmits que estableix la normativa aplicable, per a la qual cosa s'han fet totes les consultes i s'han sol·licitat tots els informes preceptius que aquesta estableix, els quals han resultat favorables a la continuació del procediment i determinants per al sentit final de la resolució d'autorització. En aquests informes s'han tingut en consideració els efectes produïts per la implantació de la central fotovoltaica i la seua estructura d'evacuació, incloent-hi la seua afecció ambiental i paisatgística, així com les inevitables sinergies amb les altres plantes projectades en la zona. Les qüestions respecte de les quals s'han presentat al·legacions han sigut abordades al llarg de l'expedient perquè es tracta d'un projecte subjecte a avaluació d'impacte ambiental ordinari i sotmés a informe de determinació d'afeccions ambientals (IDAA). Aquest informe, amb resultat favorable, i emés per l'òrgan substantiu competent en la matèria, que és la Direcció General de Qualitat i Educació Ambiental, pertanyent a la Conselleria d'Agricultura, Desenvolupament Rural, Emergència Climàtica i Transició Ecològica, abasta totes les qüestions plantejades en les al·legacions.  
  
- Jesús Rocamora Esquiva, en representació de la mercantil Cantransa, SA, amb data d'entrada 3 de desembre de 2021, sol·licita ser considerat afectat en el projecte a causa de la sol·licitud presentada en Gerència de Cadastre per a canvi de titularitat.  
En resposta a l'al·legació presentada, podria tindre la condició d'interessat en aquest expedient d'autorització des del moment en què es resolga aquest canvi de titularitat. En qualsevol cas, s'informa l'al·legant que posteriorment al tràmit d'informació pública i a causa d'informes desfavorables rebuts, s'ha procedit al canvi de traçat de la línia d'evacuació, sense que conste nova afecció a la parcel·la de l'al·legant.  
Cinqué. Segons el procediment reglamentàriament establit, per tal que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es van remetre les separates corresponents a les administracions, organismes i empreses de servei públic o d'interés general, que tenien béns o els drets a càrrec seu que pogueren ser afectats per aquesta, i es van rebre els informes següents amb el resultat que, en síntesi, es detalla:  
  
- Informe desfavorable de la Diputació d'Alacant de data 28 de setembre de 2021 per afecció a la CV-808, de manera que és necessària la realització d'un estudi de trànsit generat sobre aquesta via per la instal·lació i l'adopció de mesures que impedisquen la deterioració de la via i l'augment de l'escolament.  
L'agent promotor respon el 15 d'octubre de 2021 i manifesta la conformitat amb el contingut de l'escrit remés per la Diputació d'Alacant i aporta l'estudi de trànsit i les mesures que cal adoptar per a evitar la deterioració de la via.  
- Informe del Servei de Cultura i Esports d'Alacant de data 9 de setembre de 2021, pel qual es dona trasllat de mesures correctores sobre el patrimoni arqueològic a la Direcció General de Cultura i Patrimoni.  
  
L'agent promotor manifesta la seua conformitat en data 27 de setembre de 2021.  
- Informe de la Confederació Hidrogràfica del Xúquer de data 11 d'agost de 2021, pel qual es detallen factors per a tindre en compte en els encreuaments que es faran en els llits existents.  
L'agent promotor manifesta la seua conformitat en data 26 de novembre de 2021.  
- Informe de la Confederació Hidrogràfica del Xúquer rebut en data 13 d'agost de 2021.  
L'agent promotor manifesta la seua conformitat en data 25 d'agost de 2021.  
- Informe de l'Ajuntament de Villena de data 21 de setembre de 2021, en el qual s'indica l'existència de zona estepària amb cultius de secà de cereal, olivar, ametlers i erm; forma part de l'espai vital d'espècies catalogades i en règim de protecció especial, com el soliguer menut, una de les aus que van motivar la declaració de la ZEPA pròxima i que es troba catalogada com a vulnerable, i considera que la documentació no analitza l'efecte conjunt de les plantes fotovoltaiques proposades ni queda justificat que l'ocupació de 700 hectàrees pel conjunt de centrals fotovoltaiques de la zona no suposa una destrucció de l'hàbitat de les espècies catalogades i en règim de protecció especial. S'aporta, a més, informació per a l'estudi hidrològic i es proposa la incorporació de les mesures correctores i compensatòries addicionals en l'àmbit mediambiental.  
En data 20 d'octubre de 2021, el promotor respon a l'informe de l'ajuntament amb la indicació del fet que s'estima compatible l'execució del projecte amb els elements faunístics avaluats mentre s'establisquen les mesures mitigadores indicades. També presenta una anàlisi sinèrgica de les centrals fotovoltaiques de l'entorn. Finalment, indica que es tindrà en compte la informació aportada respecte a dades meteorològiques pròximes, així com que les mesures proposades s'adaptaran i/o ampliaran segons el que indique l'òrgan ambiental en la seua resolució de declaració d'impacte ambiental.  
- Informe del Servei d'Infraestructura Verda i Paisatge desfavorable de data 15 de desembre de 2021, en el qual es posa de manifest que el projecte no reuneix les condicions idònies des del punt de vista paisatgístic, amb la qual cosa afecta el patrimoni cultural i històric existent en el territori configurat pel cementeri, l'arbratge que flanqueja pels dos costats el camí que li dona accés i el recorregut visual des del nucli urbà fins al cementeri, que té un fort caràcter cultural. L'agent promotor respon en data 7 de gener de 2022 a aquest informe amb la proposta d'una modificació en la central.  
- Informe de la Direcció General de Medi Natural, de data 10 de gener de 2022, en el qual s'estableix afecció a vedats de caça i afecció a zona de danys per sobrepoblació de conills, i es conclou informant que la central fotovoltaica afecta l'àrea prioritària de protecció d'avifauna per línies elèctriques inclosa en la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució, per la qual cosa haurà de complir amb les prescripcions tècniques i mesures de prevenció descrites en l'article 6 i 7 i recollides en el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió. Igualment, indica que no s'ha tingut en compte l'opció de compartir l'evacuació amb la central tramitada en l'expedient ATREGI/2018/3/03, que té una línia elèctrica d'evacuació de 132 KW que ha sigut informada favorablement.  
L'agent promotor manifesta la seua conformitat en data 1 de febrer de 2022 i indica que ha arribat a un acord amb l'agent promotor del projecte FV Paraje La Encina ATREGI/2018/3/03 per a compartir les infraestructures d'evacuació.  
- Informe desfavorable de la Demarcació de Carreteres de l'Estat a la Comunitat Valenciana, de data 19 de gener de 2022, pel fet que la línia elèctrica LAT 132 kV ST FV Alhorines-ST Alhorines té diversos encreuaments amb l'N-344, l'A-33 i els ramals de l'enllaç entre aquesta última i l'A-31. A més dels encreuaments pròpiament dits, la línia discorre dins de l'enllaç entre les autovies A-31 i A-33, de recent construcció. El traçat de la línia elèctrica que es proposa condiciona de manera significativa el desenvolupament d'aquest important nuc viari i, consegüentment, el desenvolupament de la Xarxa de Carreteres de l'Estat. Es considera que no està degudament justificat el traçat de la línia aèria proposat i que són viables altres alternatives que no comprometen el desenvolupament de la Xarxa de Carreteres de l'Estat que poden complir amb la funcionalitat de la línia projectada.  
L'agent promotor respon en data 18 de febrer de 2022 a aquest informe indicant que canviarà el traçat de la línia d'evacuació per acord per a compartir la línia d'evacuació de l'agent promotor de l'expedient ATREGI 2018/3/03.  
- Informe de Telefónica, SA, de data 7 de setembre de 2021.  
L'agent promotor manifesta la seua conformitat en data 6 d'octubre de 2021.  
Sisé. Amb data 9 de febrer de 2022, es presenta el projecte modificat de la planta generadora, adenda de modificación de planta solar fotovoltaica FV Alhorines, de data 4 de febrer de 2022, a fi de donar una solució a l'afecció del patrimoni cultural i històric que, segons l'informe emés pel Servei d'Infraestructura Verda i Paisatge el 15 de desembre de 2021, constitueixen el cementeri de La Encina i els arbres del seu camí d'accés, per a la qual cosa es trasllada i implanta part de la instal·lació fotovoltaica a noves parcel·les.  
Aquesta modificació de la sol·licitud es considera substancial, per la qual cosa requereix un nou tràmit d'informació pública, a més de les consultes corresponents als òrgans afectats.  
Seté. Amb motiu de la presentació d'aquest nou projecte de la planta generadora, i després d'aportar documentació complementària, a requeriment del Servei Territorial d'Indústria, Energia i Mines d'Alacant, se sotmet a nou tràmit d'informació pública la modificació de la sol·licitud referent a la planta generadora durant un termini de 30 dies en:  
- Diari Oficial de la Generalitat Valenciana de data 29 de juny de 2022 (DOGV 9371).  
- Butlletí Oficial de la Província d'Alacant de data 17 de juny de 2022 (BOPA 115).  
Amb la mateixa finalitat, es remet la documentació a l'Ajuntament de Villena perquè l'expose en el tauler d'anuncis pel mateix període de temps, a més de posar-la a la disposició del públic en general en la seu electrònica de la Generalitat.  
Aquesta informació pública no inclou la sol·licitud de reconeixement, en concret, de la utilitat pública de la infraestructura d'evacuació, que queda sense efecte, ja que s'utilitzarà per a l'evacuació de l'energia generada la línia d'evacuació de l'expedient ATREGI/2018/3/03, la modificació de la qual es fa amb posterioritat a aquesta informació pública, tal com es descriu en apartats posteriors.  
No consten al·legacions presentades durant aquesta nova informació pública.  
Així mateix, es van remetre novament separates de la modificació de la planta generadora a les diferents administracions públiques, organismes o empreses de servei públic o de serveis d'interés general amb béns o drets a càrrec seu afectats per la instal·lació, per tal que en el termini de 30 dies presentaren la seua conformitat o oposició, i es van rebre els següents informes amb el resultat que es mostra:  
- Informe favorable del Servei d'Infraestructura Verda i Paisatge de data 22 de juny de 2022, condicionat al fet que es duguen a terme les mesures d'integració paisatgístiques proposades.  
L'agent promotor manifesta la seua conformitat en data 11 de juliol de 2022.  
- Informe de la Direcció General de Medi Natural de data 29 de juny de 2022, en què es proposa una sèrie de millores i mesures correctores.  
L'agent promotor manifesta la seua conformitat en data 11 de juliol de 2022.  
- Informe favorable amb caràcter vinculant de la Demarcació de Carreteres de l'Estat a la Comunitat Valenciana amb data 14 de febrer de 2023, condicionat a obtindre l'autorització per part d'aquest ministeri.  
L'agent promotor manifesta la seua conformitat a l'informe en data 23 de febrer de 2023.  
- Informe de la Confederació Hidrogràfica del Xúquer de data 6 de setembre de 2022.  
L'agent promotor manifesta la seua conformitat en data 3 d'octubre de 2022.  
- Informe favorable del Servei de Gestió Territorial de data 20 de desembre de 2022, que conclou dient que han de plasmar-se en el projecte executiu les mesures proposades pel promotor.  
L'agent promotor manifesta la seua conformitat en data 26 de desembre de 2022.  
Huité. Amb data 23 de març de 2022, es presenten projectes modificats de la infraestructura d'evacuació, tant per a la subestació transformadora com per a la línia d'alta tensió, a fi de donar una solució a l'afecció de l'antiga línia d'evacuació en la Xarxa de Carreteres de l'Estat, segons informe de la Demarcació de Carreteres de l'Estat a la Comunitat Valenciana de data 19 de gener de 2022.  
  
Quant al projecte de la subestació transformadora, STE Los Alhorines-La Encina 132/30 kV, disposa de visat núm. 220296, de data 17 de març de 2022, del Col·legi Oficial d'Enginyers Industrials de Navarra.  
  
En relació amb el projecte de la línia d'evacuació, es presenta novament el 2 de juny de 2022 en la seua versió definitiva, LAT 132 kV ST FV Alhorines-La Encina- ST Alhorines, juntament amb la declaració responsable de la persona tècnica competent projectista, després de l'esmena de diferents aspectes requerits pel Servei Territorial d'Indústria, Energia i Mines d'Alacant.  
Aquesta modificació de la infraestructura d'evacuació es presenta després de l'aportació de l'acta de manifestacions d'adhesió a l'acord per a compartir infraestructures d'evacuació dels següents projectes, en règim de cotitularitat administrativa:  
- FV Alhorines, promoguda per Iberenova Promociones, SA, exp. ATALFE/2020/67.  
- FV La Encina, promoguda per Erbio Fotovoltaico, SL, exp. ATALFE/2021/82).  
- PSF Paraje La Encina, promoguda per Promociones Manuel Plata e Hijos, SL, exp. ATREGI/2018/3/03.  
D'aquesta manera, per acord dels tres promotors anteriors, s'utilitzarà la línia d'evacuació projectada per al Paraje La Encina (ATREGI/2018/3/03), que es modificarà per a poder permetre l'evacuació d'energia de les tres centrals, es disposarà el seu nou inici en l'STE Los Alhorines-La Encina i es tramitarà tota la infraestructura d'evacuació en l'expedient ATALFE/2020/67, objecte de la present resolució.  
  
Nové. Amb data 18 de maig de 2022, amb l'entrada en vigor del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, s'afig una nova disposició transitòria tercera al Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, de manera que és aplicable a la instal·lació FV Alhorines (ATALFE/2020/67) el procediment de determinació d'afeccions ambientals, per la qual cosa se sol·licita a la Direcció General de Qualitat i Educació Ambiental que formule el corresponent informe en el termini màxim de dos mesos des de la recepció de la documentació, i queda suspesa la tramitació d'avaluació d'impacte ambiental sol·licitada fins a l'emissió d'aquest informe.  
Posteriorment, amb motiu de la modificació de la línia d'evacuació presentada el 2 de juny de 2022, i tenint en compte els antecedents anteriors, es dona trasllat de la nova situació a la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, i se sol·licita el pronunciament sobre l'existència d'efectes ambientals significatius que justifiquen la necessitat d'informació pública del projecte modificat de la línia d'evacuació.  
La Direcció General de Qualitat i Educació Ambiental emet l'informe sol·licitat el 25 d'agost de 2022, en què conclou que els canvis introduïts no comporten efectes ambientals significatius diferents dels previstos inicialment, per la qual cosa no es considera necessari sotmetre la modificació del projecte a un nou tràmit d'informació pública, tenint en compte, d'una banda, que, introduïts en el projecte canvis relatius a l'emplaçament de la central i a la línia d'evacuació, es va realitzar novament un tràmit d'informació pública en el DOGV de data 29 de juny de 2022 i, d'altra banda, en el si del tràmit d'autorització administrativa prèvia de la central fotovoltaica PSF Paraje La Encina (ATREGI 2018/3/03), es va emetre una declaració d'impacte ambiental a la línia d'evacuació d'aquesta mitjançant la Resolució de la Direcció General de Qualitat i Educació Ambiental de data 26 de novembre de 2021 i número d'expedient (2019436) 075/6155-CUK.  
Per tant, tenint en compte les conclusions d'aquest informe i que la llista de béns i drets afectats aportada amb el nou projecte de la línia d'evacuació del 2 de juny de 2022 coincideix en finques afectades, servitud de vol i superfície de suports amb la publicada en el tràmit d'informació pública de la línia original de l'exp. ATREGI/2018/3/03, no es considera necessari sotmetre aquesta modificació de la infraestructura d'evacuació a un nou tràmit d'informació pública. No obstant això, sí que serà necessari fer les consultes corresponents als òrgans afectats, tal com recull l'antecedent onzé.  
  
Finalment, amb data 26 de setembre de 2022, la Direcció General de Qualitat Ambiental emet un informe de determinació d'afeccions ambientals del projecte de planta solar FV Alhorines, que inclou part de la seua línia elèctrica d'evacuació, en el qual es resol que el projecte pot continuar amb la tramitació del procediment d'autorització, perquè no s'hi aprecien efectes adversos significatius sobre el medi ambient que requerisquen el seu sotmetiment a un procediment d'avaluació ambiental. La línia d'evacuació considerada en aquest informe part de l'ST FV Alhorines - La Encina fins al suport núm. 2, on connecta amb el traçat de la línia d'evacuació projectada per a la PSF Paraje La Encina (ATREGI/2018/3/03), i s'informa que la resta de les parcel·les corresponents a la línia de evacuació vinculada a la planta FV Paraje La Encina han sigut avaluades en l'exp. ATREGI/2018/3/03, amb declaració d'impacte ambiental favorable (expedient [2019436] 075/7131-OOW), de data 26 de novembre de 2021.  
Com que s'ha obtingut l'informe favorable de determinació d'afecció ambiental, en virtut de l'article 19 bis del Decret llei 14/2020, de 7 d'agost, es continua la tramitació de l'expedient des del 26 de setembre de 2022 pel procediment d'urgència, d'acord amb l'article 33 de la Llei 39/2015, de procediment administratiu comú de les administracions públiques.  
Desé. La línia d'evacuació compartida, projectada entre l'ST Alhorines - La Encina i ST Alhorines, es correspon des del suport 2 d'aquesta amb el traçat de la línia d'evacuació de la PSF Paraje La Encina, tramitada en l'expedient ATREGI/2018/3/03.  
El projecte d'execució d'aquesta, així com el seu estudi d'impacte ambiental i la relació concreta i individualitzada dels béns i drets afectats per la sol·licitud de reconeixement, en concret, d'utilitat pública de la línia, van ser objecte d'informació pública durant el termini de trenta (30) dies en:  
- el Diari Oficial de la Generalitat Valenciana de 3 de novembre de 2020 (DOGV 8943),  
- el Butlletí Oficial de la Província d'Alacant de 27 d'octubre de 2020 (BOPA 204) i  
- el diari Las Provincias el 6 de novembre de 2020.  
Com a resultat de la informació pública, les mercantils Erbio Fotovoltaico, SL, i Iberenova Promociones, SAU, van presentar al·legacions en referència a la línia d'evacuació. Aquestes al·legacions van perdre el seu objecte després de la signatura de l'acord per a compartir infraestructures d'evacuació entre les tres mercantils.  
Amb la mateixa finalitat, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica va ser remesa a l'Ajuntament de Villena, per a la seua exposició en el tauler d'anuncis, al qual es va requerir, una vegada finalitzat el període de publicitat, que remetera una diligència acreditativa de l'exposició. L'anunci d'informació pública va ser publicat en el tauler d'anuncis de la seu electrònica de l'Ajuntament de Villena des del 29 d'octubre de 2020 fins al 10 de desembre de 2020.  
  
Durant la instrucció del procediment d'autorització d'aquesta línia, es van remetre separates als organismes i les entitats afectats a fi que presentaren la seua conformitat o oposició, amb el resultat següent:  
  
- Consten diferents informes del Servei d'Infraestructura Verda i Paisatge en què es requereix una sèrie de condicionants exposats esmenats pel promotor. Finalment, consta l'informe del Servei d'Infraestructura Verda i Paisatge favorable de data 19 de maig de 2022, de la planta solar fotovoltaica Paraje La Encina a Villena, i la seua línia d'evacuació, en què s'estableix, entre altres, la condició següent:  
L'autorització per part del Servei Territorial d'Indústria i Energia d'Alacant de la planta solar i la LEV haurà de quedar condicionada al fet que es formalitze el corresponent acord entre els promotors de les diferents plantes existents en el mateix àmbit que connecten a la SET Alhorines. En conseqüència, s'haurà de modificar el projecte de la línia d'evacuació, ajustat a la potència i les característiques tècniques necessàries perquè la línia siga compartida entre les diferents plantes.  
  
L'agent promotor va prestar la seua conformitat a aquest informe amb data 7 de juny de 2022.  
- Es va rebre un informe favorable d'ADIF amb data 15 de gener de 2020, en el qual s'indica: Les condicions tècniques d'aquests encreuaments compleixen el que estableix la Llei del sector ferroviari, fet pel qual no hi ha inconvenient en la seua execució. No obstant això, i prèviament a l'inici dels treballs, la persona titular de la instal·lació haurà d'obtindre la preceptiva autorització d'aquest administrador d'infraestructures ferroviàries.  
L'agent promotor va prestar la conformitat amb l'exposat en l'informe amb data 14 de juliol de 2020.  
- Es va rebre amb data 6 d'abril de 2020, per part de la Confederació Hidrogràfica del Xúquer, la resolució d'autorització per a l'encreuament aeri de LAAT (132 kV) sobre diversos llits públics (llit sense denominació i rambla afluent de la rambla del Angosto), en el terme municipal de Villena (Alacant).  
En aquesta resolució s'autoritza a Promociones Manuel Plata e Hijos SL, CIF M99833827, l'encreuament aeri d'una línia elèctrica d'alta tensió de 132 kV sobre sengles llits públics (barranc sense denominació i barranc afluent de la rambla del Angosto), en el terme municipal de Villena (Alacant), amb les condicions exposades en l'informe esmentat.  
  
L'agent promotor va prestar la seua conformitat a aquest informe amb data 2 de juny de 2022.  
- Es va rebre un informe de la Direcció General de Carreteres del Ministeri de Transports, Mobilitat i Agenda Urbana de data 27 de febrer de 2020, amb número de referència V3.20.0056, en què s'establia que les obres i instal·lacions s'ajusten als requisits que recull l'article 33 de la Llei 37/2015, de 29 de setembre, de carreteres, i l'article 94.c del Reglament general de carreteres. S'informa favorablement amb caràcter vinculant i amb les condicions exposades en l'informe esmentat.  
  
L'agent promotor va declarar la seua conformitat amb el condicionat amb data 14 de juliol de 2020.  
- Informe de la Diputació d'Alacant de data 31 d'agost de 2020, en el qual s'informa favorablement sobre el projecte presentat, condicionat a la sol·licitud d'obra a aquesta administració.  
L'agent promotor va declarar la seua conformitat amb el condicionat amb data 23 de setembre de 2020.  
Com a resultat d'aquesta tramitació, consta la declaració d'impacte ambiental de data 26 de novembre de 2021, mitjançant resolució del director general de Qualitat i Educació Ambiental, del projecte de la línia d'evacuació de la planta solar fotovoltaica Paraje La Encina, promogut per Promociones Manuel Plata e Hijos, SL, en el terme municipal de Villena (Alacant) (exp. 075/2042-VQH), publicada l'11 de febrer de 2022 (DOGV 9275).  
Onzé. En relació amb el nou tram de la línia d'evacuació des de la subestació transformadora elevadora ST Los Alhorines - La Encina fins al suport 2 (intersecció amb l'anterior traçat de la línia original d'evacuació de la PSF Paraje La Encina), amb data 11 d'octubre de 2022 es van remetre novament separates del projecte de modificació de la línia d'evacuació compartida a les diferents administracions públiques, organismes o empreses de servei públic o de serveis d'interés general amb béns o drets a càrrec seu afectats per la instal·lació, a fi que en el termini de quinze dies presentaren la seua conformitat o oposició exclusivament a aquest tram, i es van rebre els següents informes, amb el resultat que s'indica a continuació:  
- Informe de la distribuïdora Ismael Biosca, SL, en què s'indica que el traçat proposat afecta la línia Caudete - la Font de la Figuera de 20 kV de la seua propietat. L'agent promotor manifesta la seua conformitat mitjançant un escrit de data 9 de novembre de 2022, en què indica que es compleix la normativa aplicable respecte a les distàncies de seguretat de les línies d'alta tensió.  
- Informe d'ADIF de data 17 de novembre de 2022. L'agent promotor manifesta la seua conformitat en data 23 de novembre de 2022.  
- Informe d'ADIF Alta Velocitat de data 23 de novembre de 2022. L'agent promotor manifesta la seua conformitat en data 29 de novembre de 2022.  
- Informe de museus municipals de l'Ajuntament de Villena de data 23 de desembre de 2022. L'agent promotor manifesta la seua conformitat en data 4 de gener de 2023.  
- Informe de l'Ajuntament de Villena de data 21 de desembre de 2022. L'agent promotor manifesta la seua conformitat en data 26 de desembre de 2022.  
- Informe favorable de la Direcció General de Medi Natural de data 9 de novembre de 2022, sempre que es complisca el condicionat imposat en aquest informe. L'agent promotor manifesta la seua conformitat en data 22 de novembre de 2022.  
- Informe favorable del Servei de Gestió Territorial de data 20 de desembre de 2022, que conclou que han de plasmar-se en el projecte executiu les mesures proposades pel promotor. L'agent promotor manifesta la seua conformitat en data 26 de desembre de 2022.  
- Informe favorable del Servei d'Infraestructura Verda i Paisatge de data 25 de novembre de 2022, sempre que es duguen a terme les mesures d'integració paisatgística proposades. L'agent promotor manifesta la seua conformitat en data 29 de novembre de 2022.  
Dotzé. L'agent promotor acredita els següents aspectes, tal com estableix l'article 30.1 del Decret llei 14/2020, de manera prèvia a la resolució del procediment:  
- Capacitat legal, tècnica i econòmica per a dur a terme el projecte, així com la disponibilitat efectiva de recursos econòmics i financers necessaris per a materialitzar el projecte d'execució sol·licitat.  
- Disposar dels terrenys on s'implantarà la instal·lació, sense perjudici de la sol·licitud de declaració d'utilitat pública, en concret, de les infraestructures d'evacuació.  
- Disposar dels permisos d'accés i connexió vigents obtinguts amb data 29 de novembre de 2021, amb una potència d'accés concedida de 38,5 MWn en barres de 132 kV de l'ST Alhorines.  
- Tindre depositada la garantia econòmica amb número 106405M1199 de data 24 de setembre de 2020.  
Tretzé. Consta l'informe preceptiu i no vinculant establit en l'article 30.2 del Decret llei 14/2020, de l'Ajuntament de Villena, de data 2 de gener de 2023 en què es valora favorablement el projecte.  
  
Catorzé. Amb data 20 de febrer de 2023, s'aporta a l'expedient per part de la mercantil la declaració responsable en relació amb la situació urbanística dels terrenys del projecte de planta fotovoltaica Alhorines atés que, malgrat que es disposa de l'informe urbanístic municipal de la instal·lació sol·licitada inicialment, després de les modificacions de les parcel·les ocupades i la nova petició de l'informe corresponent a l'Ajuntament de Villena el 3 de gener de 2022, no s'ha rebut cap contestació sobre aquest tema.  
En aquest cas, resulta aplicable l'article 19.1 del Decret llei 14/2020, de 7 d'agost, del Consell, i es pot continuar la tramitació de l'expedient perquè ha transcorregut 1 mes sense evacuar l'informe esmentat.  
  
Addicionalment, des del punt de vista urbanístic només es considera incompatible l'ús d'instal·lació fotovoltaica per a generació d'energia elèctrica quan estiga expressament prohibit en el planejament urbanístic municipal per a la zona urbanística en la qual es pretén situar, de conformitat amb l'Informe Advocacia General de la Generalitat de data 4 de novembre de 2022.  
Quinzé. Amb data 1 de març de 2023, es rep des de la Direcció General de Qualitat i Educació Ambiental una al·legació d'EDP RENOVABLES ESPAÑA, SLU, a la Resolució d'1 de desembre de 2022, del director general de Qualitat i Avaluació Ambiental, per la qual es formula la resolució de modificació de la declaració d'impacte ambiental del projecte línia d'evacuació de la planta solar fotovoltaica Paraje de La Encina, del terme municipal de Villena (Alacant), a favor de l'agent promotor Manuel Plata e Hijos, SL. D'acord amb el que estableix la Llei 21/2013, de 9 de desembre, d'avaluació ambiental en el seu article 41.4, la declaració d'impacte ambiental no serà objecte de recurs sense perjudici del que, si és el cas, siga procedent en via administrativa i judicial davant de l'acte pel qual s'autoritza el projecte. No obstant això, els arguments d'aquesta al·legació van ser contestats en la resposta que es va donar a l'al·legació presentada durant el tràmit d'informació pública esmentat en el punt quart.  
Setzé. Amb data 6 de març de 2023, es presenta el Projecte refós de planta solar fotovoltaica FV Alhorines, de data 3 de març de 2023, signat per tècnic projectista, juntament amb la declaració responsable corresponent, a requeriment del Servei Territorial d'Indústria, Energia i Mines d'Alacant, a fi d'incloure en el document els condicionats establits pels diferents organismes durant el tràmit de consultes efectuades en la segona informació pública i després de la modificació de la línia d'evacuació.  
Desseté. Consta en l'expedient proposta de resolució del Servei Territorial d'Indústria, Energia i Mines d'Alacant, òrgan encarregat de la instrucció de l'expedient. A la vista d'aquesta, la Subdirecció General d'Energia i Mines adscrita a aquest centre directiu ha elevat la proposta en els termes que es recullen en aquesta.  
  
Fonaments de dret  
Primer. La instrucció i resolució d'aquest procediment administratiu correspon a la Generalitat, ja que la instal·lació elèctrica objecte d'aquest es troba íntegrament en territori de la Comunitat Valenciana, i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que disposa l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, desplegat en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, correspon a aquesta direcció general la resolució del present procediment.  
  
Tercer. Segons l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció. Segons l'article 21 del Decret llei 14/2020, l'agent promotor haurà de presentar sol·licitud conjunta de les autoritzacions administratives prèvies i de construcció de la instal·lació.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
Quart. Com que es tracta d'una central fotovoltaica que s'implantarà en sòl no urbanitzable, tenint en compte el que estableix l'article 7.3 del Decret 88/2005, de 29 d'abril, és aplicable el procediment que estableix el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Cinqué. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia s'ha de justificar la necessitat de la instal·lació i que aquesta no genera incidències negatives en el sistema.  
Sisé. Les línies d'evacuació es troben afectades pel Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
Seté. Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals l'autorització esmentada no es requerisca d'acord amb la legislació d'ordenació del territori, urbanística i del paisatge.  
  
Huité. De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment constitueix un projecte sotmés a avaluació d'impacte ambiental ordinària, ja que queda inclòs en l'annex I.  
A més, de conformitat amb l'article 19 bis del Decret llei 14/2020 (introduït pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna), la instal·lació objecte del present procediment constitueix un projecte sotmés al procediment de determinació d'afeccions ambientals.  
Aquest article estableix que el present informe determinarà si el projecte pot continuar amb la corresponent tramitació del procediment d'autorització perquè no s'aprecien efectes adversos significatius sobre el medi ambient que requerisquen el seu sotmetiment a un procediment d'avaluació ambiental.  
A més, es declaren d'urgència per raons d'interés públic els procediments d'autorització dels projectes de centrals fotovoltaiques que hagen obtingut l'informe favorable de determinació d'afecció ambiental, sempre que es presenten les sol·licituds d'autorització administrativa abans del 31 de desembre de 2024. A aquests projectes serà aplicable la tramitació d'urgència que preveu l'article 33 de la Llei 39/2015, d'1 d'octubre.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions que estableix aquest decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
Nové. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
A més, de conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació, serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, dispose que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
En aquest sentit, la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, estableix que les instal·lacions de generació d'electricitat la potència total instal·lada de les quals supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que aquesta puga injectar a la xarxa supere aquesta capacitat d'accés.  
Desé. D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior d'entre les dues següents:  
a) la suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent.  
b) la potència màxima de l'inversor o, si és el cas, la suma de les potències dels inversors que configuren aquesta instal·lació.  
Aquesta definició de potència instal·lada introduïda mitjançant la disposició transitòria primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, tindrà efectes per a les instal·lacions que, havent iniciat la seua tramitació, encara no hagen obtingut l'autorització d'explotació definitiva, segons la disposició transitòria cinquena d'aquest reial decret.  
Onzé. D'acord amb el que disposa l'article 53.4 de la Llei 24/2013, de 26 de desembre, del sector elèctric, l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten; tot això, sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que exercisquen l'activitat.  
Dotzé. D'acord amb l'article 54 de la Llei 24/2013, de 26 de desembre, les instal·lacions de generació d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per a establir-les i de la imposició i l'exercici de la servitud de pas. Segons l'article 55.1 de la norma legal esmentada, les empreses interessades poden sol·licitar el reconeixement, en concret, de la utilitat pública de les seues instal·lacions, i per a fer-ho hauran d'incloure una relació concreta i individualitzada dels béns o drets que consideren d'expropiació necessària.  
  
Per a la sol·licitud de declaració d'utilitat pública, en concret, de la instal·lació que s'executarà, són aplicables el procediment i les disposicions que conté el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
En virtut del que disposa l'article 57 de la Llei 24/2013, de 26 de desembre, i en el que resulte aplicable l'article 162.3 del Reial decret 1955/2000, la servitud de pas aeri comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia; tot això, incrementat en les distàncies de seguretat que reglamentàriament s'establisquen. Per a la servitud de pas subterrani, comprén l'ocupació del subsol pels cables conductors, a la profunditat i amb les altres característiques que assenyale la legislació urbanística aplicable. En els dos casos comprendran igualment el dret de pas o accés i l'ocupació temporal de terrenys o altres béns necessaris per a la construcció, vigilància, conservació i reparació de les corresponents instal·lacions.  
  
Segons l'article 27 del Decret llei 14/2020, per a la valoració del reconeixement o la declaració de la utilitat pública, en concret, de la instal·lació, es tindran en compte els aspectes següents, entre altres:  
- Les infraestructures d'evacuació de les instal·lacions de producció queden obertes al fet que puguen ser objecte de cotitularitat per altres generadors, sense perjudici dels costos equitatius i raonables que aquests hagen de sufragar per a això.  
- El compromís per part de la persona titular que l'energia que produirà la central durant la seua vida útil i comercial serà oferida al mercat organitzat de producció d'energia elèctrica en el qual es fixen els preus majoristes per als consumidors del sistema elèctric.  
En aquest expedient, la declaració d'utilitat pública està motivada de conformitat amb aquest article 27 del Decret llei 24/202, en concret, en relació amb la infraestructura d'evacuació situada en polígon 79, parcel·les 16, 17, 60 i 59; polígon 78, parcel·les 2, 1, 68, 64, 63 i 62; polígon 75, parcel·les 1, 36 i 27; polígon 67, parcel·la 4; polígon 66, parcel·les 2, 1 i 3, i polígon 76, parcel·les 26 i 36 del terme municipal de Villena (Alacant), la qual cosa no impedeix que abans o durant la tramitació de l'expedient d'execució de les obres o de l'expedient expropiatori s'arribe a acords amb els titulars registrals de les parcel·les afectades, pel promotor.  
Tretzé. Segons el que estableix el capítol III del DL 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, per a la qual cosa ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i entorn afectat al tipus d'interés legal dels diners, considerant una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la persona titular de la instal·lació acredite el compliment de les obligacions a les quals està afecta.  
Catorzé. De conformitat amb l'article 24.3 del Decret llei 14/2020, la tramitació compresa en l'article esmentat podrà ser objecte de supressió en els supòsits concrets en què l'agent promotor haja presentat, juntament amb la sol·licitud inicial de les autoritzacions, una declaració responsable i de conformitat signada per ell, amb l'acceptació del condicionat o els informes favorables de les diferents administracions, organismes o, si és el cas, empreses de servei públic o de serveis d'interés econòmic general amb béns o drets a càrrec seu afectats per la instal·lació, i que aquests informes han sigut emesos per aquestes sobre la base, exactament, de la mateixa documentació presentada amb la sol·licitud inicial. Amb la declaració responsable i de conformitat, el sol·licitant ha de presentar la còpia dels condicionats i informes esmentats.  
  
En consideració de l'anterior, complits els requisits i els procediments legals i reglamentaris que estableix la legislació vigent aplicable, i, en concret, segons la Llei 24/2013, de 26 de desembre, del sector elèctric; el Reial decret 1955/2000, d'1 de desembre, i el Decret llei 14/2020, de 7 d'agost, aquesta Direcció General d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Autorització d'implantació en sòl no urbanitzable del projecte de central fotovoltaica FV Alhorines per a la realització de l'activitat de producció d'energia elèctrica.  
Atés el sentit de l'informe emés per l'òrgan competent en matèria d'ordenació del territori i paisatge, s'atorga autorització d'implantació en sòl no urbanitzable a Iberenova Promociones, SA, de la central fotovoltaica FV Alhorines per a la realització de l'activitat de producció d'energia elèctrica, en les parcel·les següents:  
  
Municipi: Villena Polígon: 77 Parcel·les: 1, 3, 62, 65, 66, 9004, 9005, 9020, 63, 67, 73 i 9003  
 Polígon: 79 Parcel·les. 3, 10, 11, 63, 64, 73, 74, 9001, 9002, 9004, 9015 i 9017  
 Polígon: 78 Parcel·les. 9001, 9002 i 9022  
Àrea de la superfície ocupada (ha) 70,96  
  
  
Sotmesa a les condicions següents:  
Ordenació del territori  
- Desafectar de panells les zones identificades amb afecció per escolaments, de manera que es done continuïtat als fluxos detectats i es reubiquen panells fotovoltaics.  
- Incrementar la separació de les files dels panells solars augmentant el pitch del projecte dels 9 m inicials a 11 m.  
- Mantindre la superfície vegetal en tot l'àmbit del projecte i en bones condicions d'infiltració.  
- Establir buffers amb vegetació fora del límit de la superfície funcional de la central, i aigües avall, que permeten evitar els escolaments cap a zones no aptes per a la recàrrega d'aqüífers.  
- Mantindre, si és el cas, els abancalaments del terreny, evitant anivellaments desproporcionats. No realitzar moviments de terres significatius i respectar les fites entre parcel·les.  
- Utilitzar rases de drenatge, llits d'infiltració o basses de recollida d'aigua d'escolament en els punts més baixos de les instal·lacions per a evitar fugues de l'escolament.  
Infraestructura verda i paisatge:  
- S'harmonitzarà l'acabat de les edificacions amb l'entorn immediat, per a la qual cosa es deixarà el color del material dels paraments (formigó armat) o es pintarà d'un color concorde a la tonalitat del terreny.  
- S'utilitzaran, per als vials interiors, saorres de la mateixa tonalitat que els camins existents.  
- El clos es recularà 100 m respecte de la CV-808. En aquesta franja es respectaran els ametlers, l'edificació i els pins existents en la parcel·la 63 del polígon 77, i es crearà una banda agroforestal paral·lela mitjançant ametlers adults. Aquesta banda agroforestal s'estendrà sobre la parcel·la 67 del polígon 77.  
- El clos es recularà 50 m respecte de la A-31. En aquesta franja es generarà una banda agroforestal mitjançant el manteniment dels ametlers de la parcel·la 65 del polígon 77 que queden fora del clos, i es col·locaran ametlers adults trasplantats en les parcel·les 62 i 67 del polígon 77 provinents de la parcel·la 65.  
- La disposició dels panells s'adaptarà a l'orografia.  
- Es mantindran els elements identificats com a configuradors del paisatge (arbres, construccions, canals d'aigua i murs) en l'EIP.  
El període de vigència d'aquesta autorització d'implantació serà de 30 anys, sense perjudici de les possibles pròrrogues que s'atorguen, prèvia sol·licitud per la persona titular abans que acabe el termini esmentat, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la persona titular del desmantellament de la instal·lació i de restauració del terreny i entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, la qual cosa s'especificarà en l'autorització del tancament.  
En el pla que consta en l'annex I es reflecteix la zona delimitada per clos per a ocupació dels grups convertidors d'energia solar a electricitat, així com les coordenades geogràfiques que la defineixen.  
  
Segon   
Autorització administrativa prèvia del projecte de central fotovoltaica FV Alhorines, incloent-hi la part de la seua infraestructura d'evacuació exclusiva d'aquesta, així com l'autorització administrativa prèvia de la part de la infraestructura que és comuna i compartida amb els projectes de les altres dues centrals fotovoltaiques (ISF La Encina i PSF Paraje La Encina), per a injectar la seua producció elèctrica a la mateixa posició de 132 kV de la subestació de distribució ST Alhorines, titularitat d'I-DE Redes Eléctricas Inteligentes, SAU.  
Atorgar autorització administrativa prèvia a:  
1) La mercantil Iberenova Promociones, SA, per a la instal·lació d'una central fotovoltaica, i de la part de la seua infraestructura d'evacuació exclusiva, que es detalla a continuació:  
  
DADES GENERALS DE LA CENTRAL ELÈCTRICA AUTORITZADA I EL SEU ACCÉS A LA XARXA  
  
Denominació FV Alhorines  
TITULAR Promociones Iberenova, SA.  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Villena (València)  
TERMES MUNICIPALS EVACUACIÓ (PROVÍNCIA) Villena (València)  
POTÈNCIA NOMINAL INVERSORS (MW) 42,562  
POTENCIA PIC MÒDULS FOTOVOLTAICS (MWp) 49,987  
POTÈNCIA INSTAL·LADA (MW) [segons art. 3 RD 413/2014] 42,562  
CAPACITAT D'ACCÉS A LA XARXA CONCEDIDA (MW) 38,500  
NECESSITAT DE SISTEMA DE CONTROL COORDINAT DE POTÈNCIA [segons DA 1a RD 1183/2020] Sí, perquè és inferior la capacitat d'accés concedida a la potència instal·lada  
XARXA A LA QUAL ES CONNECTA: DISTRIBUCIÓ  
PUNT DE CONNEXIÓ AMB LA XARXA ST Alhorines 132 kV, titularitat d'I-DE Redes Eléctricas Inteligentes, SAU.  
ACTUACIONS DE REFORÇ REQUERIDES EN LA XARXA DE DISTRIBUCIÓ PER A LA CONNEXIÓ Instal·lació d'una segona unitat de transformació 400/132 kV - 450 MVA en la subestació de Beneixama, amb les seues respectives posicions tant de 400 kV com de 132 kV  
  
  
EMPLAÇAMENT DE LA PART DE LA CENTRAL AMB CLOS PERIMETRAL  
El que s'indica en el punt 1 d'aquesta part resolutiva.  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL CLOS  
  
CAMP GENERADOR  
Núm. mòduls FV 92.568  
Àrea unitària del mòdul (m²) 2,556  
Potència unitària màxima (Wp) 540  
Potència total mòdul (kWp) 49.986,72  
Tipus de cèl·lules Silici monocristal·lí  
Cares actives mòduls Bifacial  
Inclinació (°) 20  
Orientació Taules fixes  
Ancoratge estructura al terreny Clavat directe al terreny, sense fonamentació  
  
  
INVERSORS  
Nre. inversors 26  
Potència unitària nominal (kWn) 1.637  
Potència total nominal (kWn) 42.562  
  
  
TRANSFORMADORS  
Nre. 14  
Potència (kVA) 3.280  
Tensió nominal (kV) 30/0,63  
Tipologia Cel·les SF6, 2L1A  
  
  
BLOCS DE POTÈNCIA  
Bloc Tipus 1 Tipus 2 Tipus 3  
Nre. 4 2 2  
Nre. inversors 4 3 2  
Nre. mòduls/bloc 14.268 10.701 7.047  
Nre. mòduls/string 29 29 29  
Nre. strings/inversor 559 575 609/123.  
Nre. strings/bloc 334 664 647  
Potència pic/bloc (kWp) 7.252.697 5.736.595 3.805.380  
Potència nominal/bloc (kWn) 6.344.565 4.958.494 3.274.000  
Interconnexió interna i amb la infraestructura evacuació Línies subterrànies de 30 kV  
  
  
INTERCONNEXIÓ INTERNA I AMB LA INFRAESTRUCTURA D'EVACUACIÓ  
Tipologia línies Subterrànies  
Tensió (kV) 30  
Característiques interconnexió entre centres de transformació Tram 1 (PS8-PS7): 395 m, cable HEPR 3x (1 x 95 mm²) LA XLPE  
Tram 2 (PS5-PS6): 429 m, cable HEPR 3x (1 x 95 mm²) LA XLPE  
Tram 3 (PS6-PS4): 290 m, cable HEPR 3x (1 x 95 mm²) LA XLPE  
Tram 4 (PS3-PS2): 203 m, cable HEPR 3x (1 x 95 mm²) LA XLPE  
Tram 5 (PS 2-PS1): 709 m, cable HEPR 3x (1 x 300 mm²) LA XLPE  
Nre. línies eixida 3  
Origen Centres de transformació (PS7, PS4 i PS1)  
Final Subestació ST Alhorines - La Encina 132/30 kV  
Característiques Tram 1 (PS7-ST): 2.120 m, cable HEPR 3x (1 x 300 mm²) LA XLPE  
Tram 2 (PS4-ST): 1.099 m, cable HEPR 3x (1 x 300 mm²) LA XLPE  
Tram 3 (PS1-ST): 434 m, cable HEPR 3x(1 x 500 mm²) LA XLPE  
  
  
Aquesta autorització estarà condicionada al compliment de les condicions que recull l'Informe d'afeccions ambientals de data 26 de setembre de 2022:  
- S'executaran les mesures de protecció i conservació del patrimoni paleontològic, arqueològic o etnogràfic. Si durant l'execució de les obres es produïren troballes, l'agent promotor haurà de posar el fet en coneixement de la Conselleria de Cultura de manera immediata, adoptant les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.  
  
- Segons la Resolució del 31 d'agost de 2020, del director general del Medi Natural i Avaluació Ambiental, per la qual s'actualitza l'annex de l'Ordre de l'11 de juny de 2009, de les directrius extraordinàries per a l'aprofitament, la gestió i el control del conill de muntanya, relatiu a la llista de termes municipals afectats per la sobrepoblació de conills, Villena es troba inclòs en aquesta llista. En aquest sentit, es compliran les mesures de control que disposa aquesta ordre, tenint especial consideració l'article 14 d'aquesta.  
- Els treballs que es realitzen en terreny forestal i els seus voltants han d'incorporar el plec general de normes de seguretat en prevenció d'incendis forestals que cal observar en l'execució d'obres i treballs que es realitzen en terreny forestal o en els seus voltants, que recull el Decret 7/2004, de 23 de gener.  
- S'ha de disposar d'un programa de vigilància i seguiment ambiental les accions proposades del qual han de documentar-se, a l'efecte d'acreditar l'adopció i l'execució de les mesures preventives i correctores proposades en l'estudi d'impacte ambiental i la comprovació de l'eficàcia que tenen. La documentació ha d'estar a la disposició de les autoritats competents.  
- Es durà a terme el desmantellament i la restauració dels terrenys al seu estat anterior, d'acord amb el pla de desmantellament presentat, després d'emetre's la corresponent autorització administrativa de tancament definitiu de la central.  
En l'annex II es reflecteix la disposició dels mòduls fotovoltaics, així com la infraestructura d'evacuació, incloent-hi els suports de la línia elèctrica.  
  
2) Les mercantils  
- Iberenova Promociones, SA (A82\*\*\*001),  
- Erbio Fotovoltaico, SL (B88\*\*\*577) i  
- Promociones Manuel Plata e Hijos, SL (B18\*\*\*319),  
en qualitat de cotitulars, per a la instal·lació de la part de la infraestructura elèctrica d'evacuació comuna i compartida de les centrals fotovoltaiques denominades FV Alhorines, ISF La Encina i PSF Paraje La Encina, titularitat de cada una que a continuació es detalla:  
  
  
INFRAESTRUCTURA D'EVACUACIÓ COMPARTIDA FINS A LA SUBESTACIÓ SE ALHORINES 132 kV  
  
ST FV ALHORINES - LA ENCINA 132/30 kV  
ELEMENTS DE COTITULARITAT  
Municipi: Villena Polígon: 79 Parcel·les. 3, 10 i 74  
Relació de transformació 132/30kV  
Esquema Barra simple  
Nre. posicions de línia i característiques 1; 132kV  
Nre. posicions de transformador i característiques 3; 132kV  
Reactància trifàsica En el costat de 30 kV, de 1.300 A durant 10 s  
Serveis auxiliars 3 transformadors de 250 kVA, 30/0,4200,242 kV, trifàsics d'intempèrie, Dyn11, ONAN  
ELEMENTS ASSOCIATS A L'FV ALHORINES  
Nre. i tipus transformadors de potència 1; 55 MVA (ONAN/ONAF) 30/132 kV  
Nom del mòdul cel·les i tensions nominals  
  
Nre. i tipus cel·les instal·lades Mòdul 1 (FV ALHORINES), per a 36 kV sota envolupant metàl·lica per a instal·lació en interior  
  
4L+1T+1TSA, amb reserva per a un transformador de potència  
ELEMENTS ASSOCIATS A L'ISF LA ENCINA  
Nre. i tipus transformadors de potència 1; 55 MVA (ONAN/ONAF) 30/132 kV  
Nom del mòdul cel·les i tensions nominals  
  
Nre. i tipus cel·les instal·lades Mòdul 2 (ISF LA ENCINA), per a 36 kV sota envolupant metàl·lica per a instal·lació en interior  
  
4L + 1T + 1TSA, amb reserva per a compensació reactiva  
ELEMENTS ASSOCIATS A LA PSF PARAJE LA ENCINA  
Nre. i tipus transformadors de potència 1; 20 MVA (ONAN/ONAF) 30/132 kV  
Nom del mòdul cel·les i tensions nominals  
  
  
Nre. i tipus cel·les instal·lades Mòdul 3 (PSF LA ENCINA), per a 36 kV sota envolupant metàl·lica per a instal·lació en interior  
  
3L + 1T + 1TSA  
  
  
  
LÍNIA 132 kV ST FV ALHORINES-LA ENCINA - ST ALHORINES  
CARACTERÍSTIQUES GENERALS  
Tipus d'instal·lació Línia elèctrica aerosubterrània  
Grup (segons el Decret 88/2005) Primer  
Categoria (segons el Reial decret 223/2008) Primera  
Zona aplicada B  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Municipis afectats Villena  
Província afectada Alacant  
Polígons i parcel·les afectades Polígon: 79 Parcel·les: 3, 9017, 9004, 16, 17, 60 i 59  
 Polígon: 78 Parcel·les. 9019, 2, 1, 9003, 68, 64, 63, 62 i 9018  
 Polígon: 77 Parcel·la: 9005  
 Polígon: 75 Parcel·les. 9010, 9002, 1, 9013, 9015, 36, 9004 i 27  
 Polígon: 67 Parcel·les: 9014 i 4  
 Polígon: 66 Parcel·les: 9001, 2, 1, 3 i 9013  
 Polígon: 76 Parcel·les: 26 i 36  
Origen instal·lació ST FV ALHORINES-LA ENCINA 132/30 kV  
Final instal·lació ST ALHORINES  
RECORREGUT AERI  
Recorregut Tram 1: inici en ST FV ALHORINES-LA ENCINA fins al suport núm. 12  
Tram 2: inici en suport núm. 13 fins a l'ST LAHORINES  
Tipus conductor de fase AL-AC LA 280 HAWK (242-AL1/39-ST1A)  
Material conductor de fase Alumini-acer  
Secció total conductor de fase (mm²) 281,1  
Diàmetre aparent (mm) 21,8  
Potència admissible (MVA x circuit) 132,88  
Nre. de conductors per fase 1  
Nre. de circuits autoritzats per a estendre 1 estesa  
Longitud aèria (m) Tram 1: 3.178  
(Tram 2) 1.316  
Configuració Simplex i disposició a portell  
Tipus de cable de terra OPGW-48  
Material conductor Fibra òptica  
Secció resistent cable de terra (mm²) 106,21  
Diàmetre exterior (mm) 14,68  
Nre. cables de terra 1  
Tipus d'aïllador (material) vidre  
Nre. suports total de la línia 17 (sense comptar els pòrtics de les subestacions)  
Material dels suports Metàl·lics, de gelosia  
RECORREGUT SUBTERRANI  
Recorregut Suport núm. 12 (PAS) - suport núm. 13 (PAS)  
Longitud (m) 1.442  
Tram intermedi entre trams aeris: 20 m de baixada de PAS, 1.332 m en canalització sota tub formigonada, 70 m en perforació horitzontal dirigida i 29 m de pujada de PAS  
Tipus conductor de fase AL (HEPRZ1 76-132kV 1X800KAL+H280)  
Tipus de canalització SC formigonada sota tub  
SC perforació horitzontal dirigida  
Nre. de circuits 1  
Tipus de connexió de les pantalles a terra Cross Bonding  
Material conductor de fase Alumini  
Material de la pantalla Coure  
Secció total conductor de fase (mm²) 800  
Secció de la pantalla (mm²) 280  
Diàmetre exterior cable (mm) 92,3  
Potència admissible (MVA x circuit) 133,5  
Cable de terra Fibra òptica de 78 fibres  
Diàmetre (mm) 14,6  
  
  
Per a aquesta autorització s'han de complir les determinacions de la declaració d'impacte ambiental de data 26 de novembre de 2021:  
  
1. S'ha de complir el que estableix el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals que cal observar en l'execució d'obres i treballs que es facen en terreny forestal o en els seus voltants.  
2. Si durant l'execució de les obres es trobaren restes paleontològiques, arqueològiques o etnogràfiques, la persona titular posarà el fet en coneixement de les autoritats competents i del Servei de Patrimoni de la Generalitat Valenciana, de manera immediata, i s'adoptaran les mesures pertinents per a la seua protecció i conservació.  
3. Resulten aplicables al tram aeri de la línia d'evacuació les prescripcions del RD 1432/2008, de 29 d'agost.  
4. Les accions incloses en el Programa de vigilància ambiental s'hauran de documentar a l'efecte d'acreditar l'adopció i l'execució de les mesures preventives i correctores proposades i la comprovació que siguen eficaces. La documentació haurà d'estar a la disposició de les autoritats competents.  
  
PRESSUPOSTOS DE LES INSTAL·LACIONS  
  
Pressupost global d'execució (€) 45.420.589,26  
Pressupost de desmantellament (€) 2.346.546,24  
  
  
Les referides autoritzacions s'atorguen condicionades al compliment de les determinacions que recullen els condicionats imposats per les diferents administracions i organismes, i que han acceptat els titulars de la present autorització.  
La persona titular de l'autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el seu desplegament reglamentari, i, en particular, els que estableixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits que estableix aquesta autorització o la variació substancial dels pressupostos que han determinat que s'atorgue podran ocasionar que siga revocada.  
De conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públics com privats, que hagen d'obtindre els titulars, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, aquesta autorització s'emet sense perjudici de tercers i deixant fora de perill els drets particulars.  
  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, prèvia acreditació del compliment dels requisits i segons el procediment establit reglamentàriament.  
  
  
Tercer  
Declaració d'utilitat pública, en concret, de la línia de 132 kV que discorre entre les subestacions ST FV Alhorines-La Encina i ST Alhorines, com a infraestructura d'evacuació compartida de les centrals fotovoltaiques FV Alhorines, ISF La Encina i PSF Paraje La Encina.  
  
Declarar, en concret, la utilitat pública dels trams de la línia elèctrica d'evacuació situats en les parcel·les: polígon 79, parcel·les 9017, 9004, 16, 17, 60 i 59; polígon 78, parcel·les 9019, 9005, 1, 9003, 68, 63 i 9018; polígon 75, parcel·les 9010, 9002, 1, 9013, 9015, 9004 i 27; polígon 67, parcel·la 9014; polígon 66, parcel·les 9001 i 9013, i polígon 76, parcel·les 26 i 36 del terme municipal de Villena (Alacant) de la instal·lació autoritzada en el punt SEGON de la present resolució.  
La mercantil promotora disposa d'acords de servitud de pas de la línia elèctrica autoritzada amb els propietaris de les parcel·les següents: polígon 78 parcel·les 2, 64 i 62; polígon 75, parcel·la 36; polígon 67, parcel·la 4, i polígon 66, parcel·les 2, 1 i 3.  
Aquesta declaració porta implícita, en tot cas, la necessitat d'urgent ocupació dels béns o d'adquisició dels drets afectats, a l'efecte de l'article 52 de la Llei, de 16 de desembre de 1954, sobre expropiació forçosa, de manera que la persona titular adquireix la condició de beneficiària en l'expedient expropiatori, que es concreta en una afecció a les finques particulars, incloses en la relació que figura en l'annex, amb l'abast i els efectes que preveu el títol IX de la Llei 24/2013, de 26 de desembre, del sector elèctric, i les seccions 2a i 3a del capítol V del títol VII del Reial decret 1955/2000, d'1 de desembre.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
S'inclou en l'annex III la relació de béns i drets afectats.  
D'altra banda, es desestima la sol·licitud de declaració d'utilitat pública, en concret, de les instal·lacions que formen part del projecte autoritzat i que afecten les parcel·les sol·licitades per a l'establiment de les línies elèctriques subterrànies d'interconnexió interna entre les zones de la central elèctrica, de la instal·lació de generació, així com dels camins d'accés, tenint en compte els aspectes que regula l'article 27 del Decret llei 14/2020, per a la valoració del reconeixement o declaració de la utilitat pública, en concret, de la instal·lació.  
  
Aquesta desestimació porta implícita, en tot cas, la necessitat de mantindre els acords amb les persones propietàries de tots els terrenys afectats per la instal·lació de les esmentades línies d'interconnexió, prèviament a l'autorització d'explotació.  
  
Quart. Autoritzacions administratives de construcció de les instal·lacions autoritzades en el punt segon  
Atorgar les autoritzacions administratives de construcció per a les instal·lacions descrites en el punt segon de la present resolució, sobre la base dels projectes d'execució, i annexos a aquests, que s'indiquen a continuació i consten en l'expedient instruït:  
- Projecte refós de planta solar fotovoltaica FV Alhorines de data 3 de març de 2023, signat per tècnic projectista i declaració responsable.  
  
- Addenda a projecte de l'ST FV Alhorines amb número de visat 220296, de data 17 de març de 2022, pel Col·legi Oficial d'Enginyers Industrials de Navarra.  
- Modificació del projecte d'execució de la LAT 132 kV ST FV Alhorines-La Encina - ST Alhorines signat per tècnic projectista en data 1 de juny de 2022.  
Aquesta autorització habilita els titulars a la construcció d'aquestes instal·lacions, sempre que complisquen els requisits tècnics exigibles i d'acord amb les condicions següents:  
1. Les instal·lacions s'han d'executar segons el/s projecte/s presentat/s, els seus annexos, si és el cas, i d'acord amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats pel sol·licitant. En cas que per a això fora necessari introduir modificacions en la instal·lació respecte de la documentació presentada, la persona titular de la present autorització ha de sol·licitar a aquest òrgan la corresponent autorització prèviament a la seua execució, llevat que es tracte de modificacions no substancials.  
  
2. Les instal·lacions que s'executaran han de complir, en tot cas, el que estableix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
3. Com que la potència total instal·lada i autoritzada (42,562 MW) és superior a la capacitat d'accés a la xarxa concedida (38,5 MW), s'ha d'instal·lar el sistema de control coordinat autoritzat en el punt segon d'aquesta resolució (segons projecte refós de data 03.03.2023), per a tots els mòduls de generació autoritzats per aquesta, que impedisca que la potència activa que la instal·lació puga injectar a la xarxa supere la capacitat d'accés esmentada. Amb la sol·licitud d'autorització d'explotació provisional, serà requisit imprescindible per a atorgar-la que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del referit sistema de control, acompanyat de la documentació justificativa del fabricant de les característiques del sistema esmentat i del compliment per aquest de la funcionalitat limitadora del fet que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
  
4. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i d'equipament que sobre aquest tema estableix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions que estableix la regulació del sector elèctric per al tipus d'instal·lacions en què aquestes s'enquadren.  
5. Condicionat el pagament de l'Impost sobre Transmissions Patrimonials Oneroses i Actes Jurídics Documentats, davant de l'Agència Tributària Valenciana, en relació amb els contractes subscrits per a la disponibilitat dels terrenys, que hauran de presentar-se en aquest servei territorial en el termini d'1 mes des de la notificació d'aquesta resolució.  
6. Segons l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no ha de ser superior a dotze (12) mesos i es comptarà des de l'endemà de la notificació de la present resolució. No obstant això, amb anterioritat a la seua finalització, se'n podrà sol·licitar una ampliació concreta mitjançant una sol·licitud motivada davant d'aquest òrgan, per a la qual cosa s'ha de presentar la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables al titular de l'autorització, com les noves dates o terminis que se sol·liciten, i no es perjudique tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que estableix la regulació del sector elèctric.  
Tampoc caldrà atorgar-les quan el peticionari pretenga demorar la presentació del projecte tècnic o l'execució i posada en marxa d'aquest perquè no ha disposat o mantingut la capacitat financera exigida per a la seua realització o l'entrada en funcionament de la instal·lació es considere que no s'ha d'ajornar perquè afecta la garantia de subministrament, les necessitats dels consumidors o el correcte funcionament del sistema elèctric.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjudici que puguen convalidar-se certs tràmits, que només es podran tornar a atorgar després de l'obtenció dels nous permisos d'accés i connexió per part dels gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol tipus o denominació vinculades a l'ocupació del sòl o edificacions.  
En tot cas, s'ha de complir amb el termini establit per a l'acreditació de l'obtenció de l'autorització d'explotació definitiva que recull l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
7. En virtut de l'article 43.1 de la Llei 21/2013, de 9 de desembre, d'avaluació ambiental, l'agent promotor ha de comunicar a l'òrgan ambiental la data de començament de l'execució del projecte.  
8. La persona titular de la present resolució estarà obligada a comunicar, pel registre electrònic i amb l'adequada diligència, les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines de València.  
9. La persona titular de la present resolució ha de complir els deures i les obligacions derivats de la legislació de prevenció de riscos laborals vigent durant la construcció.  
10. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquest servei territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
11. Finalitzades les obres de construcció de les instal·lacions, la persona titular, en el termini màxim de deu dies hàbils, ha de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que estableix l'article 12 del Decret 88/2005, de 29 d'abril.  
12. Amb aquesta sol·licitud s'han de presentar els certificats de direcció i final d'obra, subscrits per una persona facultativa competent, que acrediten que s'adeqüen als reglaments tècnics en la matèria, segons estableix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, s'acompanyaran de l'oportuna declaració responsable segons el que indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
13. Igualment, s'ha de presentar la documentació requerida segons l'ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió; l'ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
S'ha de justificar documentalment que el projecte executat s'ajusta als condicionats imposats en aquesta resolució i els indicats en la declaració d'impacte ambiental de la línia d'evacuació i l'informe d'afeccions ambientals de la resta de la instal·lació. Abans d'emetre l'informe previ a l'autorització d'explotació, el servei territorial sol·licitarà a les administracions i organismes que els han emés la seua conformitat de l'obra executada respecte a aquests.  
  
Els titulars de la present autorització podran sol·licitar l'autorització d'explotació per fases. Per a fer-ho, en la sol·licitud cal justificar aquest fet, delimitar els elements del projecte original dels quals se sol·licita la posada en servei i presentar el certificat d'obra parcial corresponent a aquesta fase, juntament amb la seua documentació tècnica corresponent, per a la qual cosa és igualment aplicable el que s'ha indicat en el paràgraf anterior.  
14. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 2.346.546,24 € (dos milions tres-cents quaranta-sis mil cinc-cents quaranta-sis euros i vint-i-quatre cèntims), la deguda justificació de la qual s'ha d'acreditar (aportant la carta de pagament corresponent) amb la sol·licitud d'autorització d'explotació provisional de la instal·lació, fet que serà requisit indispensable per a poder atorgar-la.  
  
La garantia haurà de depositar-se en l'Agència Tributària Valenciana, de la qual serà beneficiària la Direcció General d'Indústria, Energia i Mines, en què han de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
Aquesta garantia es cancel·larà quan la persona titular de la instal·lació acredite el compliment de les obligacions a les quals està afecta.  
  
15. L'autorització d'explotació provisional no podrà concedir-se si la totalitat de les instal·lacions d'evacuació, incloses les compartides, així com les instal·lacions de connexió a la xarxa de transport, no es trobaren finalitzades i amb autorització d'explotació, de manera que l'entrada en servei de la central elèctrica puga ser efectiva.  
16. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i cancel·lació d'aquesta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'aquesta.  
17. Finalitzades les proves de les instal·lacions amb resultat favorable, la persona titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que s'ha indicat en anteriors punts.  
18. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny.  
19. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
20. La persona titular d'instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Ha d'obtindre autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
21. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la present resolució requereixen una autorització administrativa prèvia d'acord amb el que recull el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
22. Tal com s'indica en l'article 38 del DL 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament l'establirà l'ajuntament en la corresponent llicència, per una quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (el pressupost d'execució material del total de la instal·lació ascendeix a 56.509.991,26 € [vint-i-sis milions vint mil dos-cents cinquanta euros i vint-i-sis cèntims]). El cànon es reportarà d'una sola vegada en ocasió de l'atorgament de la llicència urbanística i l'ajuntament pot acordar, a sol·licitud de l'interessat, el fraccionament o l'ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
23. Segons el que estableix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la persona titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Cinqué. Aprovació del pla de desmantellament de les instal·lacions autoritzades  
Aprovar el pla de desmantellament i de restauració del terreny i entorn afectat referit a la instal·lació descrita en l'apartat segon, el pressupost del qual ascendeix a 2.346.546,24 € (dos milions tres-cents quaranta-sis mil cinc-cents quaranta-sis euros i vint-i-quatre cèntims) i amb l'abast següent, en atenció a l'informe favorable emés pel Servei d'Infraestructura Verda i Paisatge de data 22 de juny de 2022:  
  
La remoció i restitució dels terrenys comprendrà les actuacions següents:  
- Retirada de les estructures fixes (clos, seguidors, cablejats, caixes de registre, perfils, etc.) evitant l'abandó de qualsevol element en el medi.  
- Reutilització o reciclatge dels components retirats i transferir-los a gestors autoritzats perquè aquests procuren la seua valorització en la mesura que siga possible.  
- Restauració o recuperació ambiental de les superfícies afectades després del desmantellament de les instal·lacions.  
- Instal·lació de sistemes o estructures que potencien la ràpida colonització faunística de la zona.  
Els passos que cal seguir per a l'adequació dels terrenys que han albergat la planta solar seran els següents:  
- S'ha de procedir a la descompactació inicial prèviament a l'aportació de les terres vegetals, la qual es durà a terme per mitjans mecànics (subsoladors, rellons, etc.). Es prepararà el terreny mitjançant passades de relló per a entrecavar-lo, evitar la formació de regueres o regalls, així com per a eliminar les crostes de compactació i deixar el sòl amb una bona saó.  
- S'avaluarà el volum de terres necessàries per al cobriment total de les superfícies alterades per les labors de desmantellament, així com per a la restauració de les àrees que albergaven diferents infraestructures.  
  
- Es procedirà a condicionar i regularitzar els perfils existents en els terrenys afectats, per a aconseguir així pendents suaus i moderades, així com perfils arredonits, no aguts i no discordants amb la topografia preponderant en l'àrea. Aquestes superfícies es localitzaran al voltant de les infraestructures, així com en les vores de camins que cal restaurar (ramals individuals d'accés).  
- S'hi identificaran les superfícies o àrees d'extracció de terres vegetals, que hauran de comptar amb els permisos mediambientals corresponents. Les característiques agrològiques hauran de ser similars als sòls afectats (mateixa textura, color, permeabilitat, etc.).  
- Es farà també una aportació de fem i posterior remoguda amb motocultor.  
Es compliran les condicions que recull l'informe de l'òrgan competent en medi ambient, en concret, l'informe de referència C-154/2021, de data 29 de juny de 2022, de la Direcció General de Medi Natural i Avaluació Ambiental, que estableix que en el procés de desmantellament de la planta solar no ha de quedar cap element artificial en l'enclavament i que s'ha de restaurar el sòl afectat de manera que es garantisquen els seus usos anteriors al canvi d'ús del sòl.  
  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Decret llei 14/2020.  
  
  
Sisé. Publicacions, notificacions i comunicacions que es faran de la present resolució  
Ordenar, de conformitat amb el que disposa l'article 31 del Decret llei 14/2020 i l'article 148.2 del Reial decret 1955/2000, d'1 de desembre:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant, i fer saber que la publicació d'aquesta es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució a les persones titulars desconegudes o amb domicili ignorat o a aquelles a les quals s'ha intentat notificar, però no s'ha pogut dur a terme.  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia (https://cindi.gva.es/va/web/energia/instal-lacions-autoritzades).  
  
- La notificació de la present resolució a la persona titular i a totes les administracions públiques o organismes i empreses de serveis públics o serveis d'interés general que hi han intervingut, o hi han hagut d'intervindre, en el procediment d'autorització, les que han emés, o havien d'emetre, el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
Així mateix, es notificarà a la mercantil EDP Renovables España, SLU, per l'afecció que suposa la línia d'evacuació autoritzada en les instal·lacions que promou aquesta, relatives a la planta solar fotovoltaica La Oliva, en tramitació en l'expedient DAIE exp. 2021/07 (PFot-393), de competència estatal, així com a la dependència de l'Àrea d'Indústria i Energia de la Subdelegació del Govern a Alacant, com a òrgan instructor d'aquest expedient.  
- La notificació a l'òrgan ambiental als efectes que preveu la legislació d'avaluació ambiental sobre caducitat del pronunciament ambiental, així com als òrgans competents en ordenació del territori i paisatge.  
  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació a la qual es refereix la present resolució, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, aquesta autorització s'emet sense perjudici de tercers i deixant fora de perill els drets particulars.  
Serà causa de revocació d'aquesta resolució, previ tràmit de l'oportú procediment, l'incompliment o la inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupostos o requisits essencials o indispensables, legals o reglamentaris, que s'han tingut en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball, en el termini d'un mes, comptat a partir de l'endemà d'aquell en què tinga lloc la seua notificació, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
  
València, 10 de maig de 2023.- La directora general d'Indústria, Energia i Mines: Silvia Cerdà Alfonso.  
  
  
  
  
  
  
  
  
ANNEX II  
Infraestructura d'evacuació  
  
  
FV ALHORINES  
Suports línia evacuació  
COORDENADES ETRS89  
Suports X\_ETRS89 Y\_ETRS89 Tipus  
Pòrtic ST FV Alhorines 678.904,62 4.292.286,02 -  
Ap 1 678.919,11 4.292.253,79 FDL SR  
Ap 2 679.194,37 4.292.121,46 XN-RS SR  
Ap 3 679.327,30 4.291.847,76 LP-SDVF SR  
Ap 4 679.443,61 4.291.606,81 UO-WS SR  
Ap 5 679.588,61 4.291.306,39 XX-CY SR  
Ap 6 679.642,28 4.291.159,54 IX-WFXQ  
Ap 7 679.750,30 4.290.864,56 UZ-SEZR  
Ap 8 679.837,70 4.290.625,40 JG-ZUK  
Ap 9 679.932,74 4.290.365,39 BB-ATTX SR  
Ap 26 457.567,41 4.290.021,14 EJ-WL SR  
Ap 02 312.605,49 4.289.847,30 SW-UOGD SR  
Ap 12 (PAS) 680.502,28 4.289.668,46 FDL SR  
Ap 13 (PAS) 681.316,98 4.288.635,00 FDL  
Ap 09 784.367,00 4.288.347,63 MH-FP  
Ap 81 985.567,64 4.288.068,64 QS-NXKI  
Ap 77 210.460,88 4.287.795,68 WV-IE SR  
Ap 54 121.597,93 4.287.752,40 FDL SR  
Pòrtic ST Alhorines 680.472,69 4.287.712,86 -